10 decembrie 2024

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pentru o serie de străzi din **comuna Vedea, județul Argeș:**

Ca urmare a unei avarii înregistrate la Stația de Reglare Măsurare, aparținând operatorului din amonte, amplasată la intrarea în sistemul de distribuție gaze naturale din localitatea Vedea, din județul Argeș, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 10 decembrie 2024,** **începând cu ora 15:07**.

În urma acestei întreruperi neplanificate, sunt afectați **208 de clienți casnici și non-casnici** situați pe străzile DN 67 B, Centru Moara, Drăgășani, Principală, Ulița Șerbănești din comuna Vedea, județul Argeș.

**Reluarea alimentării cu gaze naturale** a clienților afectați se va realiza după ce operatorul din amonte va remedia defectul, **în cursul zilei de astăzi, 10 decembrie 2024.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 49 de ani în acest domeniu, având peste 2.250.000 clienți, circa 23.500 km rețea și 2.800 de angajați. Distrigaz Sud Rețele deține contract de concesiune pentru distribuția de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*